turjo4nis/wikipedia-bn-dump-20250701 huggingface dataset:
সৈয়দ মঞ্জুর এলাহী

সৈয়দ মঞ্জুর এলাহী একজন বাংলাদেশি ব্যবসায়ী। তিনি বাংলাদেশের শীর্ষস্থানীয় ব্যবসায়ী সংগঠন এপেক্স গ্রুপের চেয়ারম্যান। তিনি মিউচুয়াল ট্রাস্ট ব্যাংক এবং গ্রে অ্যাডভারটাইজিং বাংলাদেশের প্রতিষ্ঠাতা চেয়ারম্যান ও বাংলাদেশের তত্ত্বাবধায়ক সরকারের সাবেক উপদেষ্টা হিসেবে পরিচিত।২০২৫ সালের ১২ মার্চ বুধবার সিঙ্গাপুর একটা হাসপাতালে চিকিৎসাধীন অবস্থায় মৃত্যুবরণ করেন। মৃত্যুকালে তিনি অসংখ্য গুনগ্রাহী রেখে গেছেন।

পেশাগত বৈশিষ্ট্য 
মনজুর এলাহী  ঢাকা বিশ্ববিদ্যালয় থেকে অর্থনীতিতে স্নাতকোত্তর শেষ করে পূর্ব পাকিস্তান টোব্যাকোতে যোগ দিয়েছিলেন। এর আগে তিনি কলকাতার সেন্ট জাভিয়ার্স কলেজ থেকে স্নাতক ডিগ্রি অর্জন করেন। তিনি নিজের ট্যানারি ব্যবসা শুরু করার জন্য লাভজনক কাজটি ছেড়ে গেছেন। ১৯৯৬  সালে তিনি নির্বাচনকালীন বাংলাদেশের নিরপেক্ষ তত্ত্বাবধায়ক উপদেষ্টা হিসাবে নিযুক্ত হন।সৈয়দ মঞ্জুর এলাহী বিভিন্ন বহুজাতিক কোম্পানিতে কাজ করলেও দেশ স্বাধীন হওয়ার পর ১৯৭২ সালে তিনি চামড়া ব্যবসার সাথে যুক্ত হন। এর অনেক বছর পর তিনি অ্যাপেক্স ফুটওয়্যার চালু করেন।

তিনি ১৯৯৬ ও ২০০১ সালে তত্ত্বাবধায়ক সরকারের উপদেষ্টা হিসেবে দায়িত্ব পালন করেন।

১৯৯৬ সালে তৎকালীন তত্ত্বাবধায়ক সরকারে সৈয়দ মঞ্জুর এলাহী যোগাযোগ, নৌপরিবহণ, বেসামরিক বিমান চলাচল ও পর্যটন, ডাক ও টেলিযোগাযোগ এবং গৃহায়ন ও গণপূর্ত মন্ত্রণালয়ের দায়িত্ব পালন করেন।

২০০১ সালে সাবেক তত্ত্বাবধায়ক সরকারে কৃষি, নৌপরিবহন, মৎস্য ও পশুসম্পদ মন্ত্রণালয়ের উপদেষ্টা হিসেবে দায়িত্ব পালন করেন তিনি।

তথ্যসূত্র 

১৯৪২-এ জন্ম
বাংলাদেশের তত্ত্বাবধায়ক সরকারের উপদেষ্টা
কলকাতা বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
বাংলাদেশী ব্যবসায়ী
ঢাকা বিশ্ববিদ্যালয়ের প্রাক্তন শিক্ষার্থী
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বাংলাদেশী প্রতিষ্ঠাতা
সেরোডিসকরডেন্ট

সেরোডিসকরডেন্ট  সম্পর্ক বলতে বুঝানো হয়, একটি মিশ্র সম্পর্ক; যেখানে একজন সঙ্গী  এইচআইভি দ্বারা সংক্রমিত এবং অন্যজন সুস্থ। সেরোকনকরডেন্ট পদবাচ্যের সাথে এর অর্থগত পার্থক্য আছে। সেরোকনকরডেন্ট বলতে সেই সম্পর্ককে বুঝানো হয়, যেখানে দম্পতির উভয়েরই এইচআইভি থাকবে।

সেরোকনকরডেন্ট দম্পতির তুলনায় সেরোডিসকরডেন্ট দম্পতি অধিকতর সমস্যার সম্মুখীন হয়। কারণ সেরোডিসকরডেন্ট দম্পতি প্রায়সই বুঝে উঠতে পারে না, ঠিক কী ধরনের যৌন আচরণ উভয়ের জন্যই স্বস্তিদায়ক হবে। এক্ষেত্রে নিরাপদ যৌন সঙ্গম যৌন রোগ সংক্রমণের সম্ভাবনা কমালেও এইচ আইভি নেগেটিভ সঙ্গীর কাছে যৌন রোগ বাহিত হওয়ার সম্ভাবনা সম্পুর্ণভাবে হ্রাস পায় না। এছাড়াও কীভাবে অসুস্থ সঙ্গীর যত্ন আত্তি করা হবে এ নিয়ে উভয়ের মধ্যে মানসিক টানাপোড়নের সৃষ্টি হয়। অর্থনৈতিক সমস্যার উদ্ভব হয়, যেহেতু অসুস্থ সঙ্গীর কর্মক্ষমতা কমে যায় অথবা কাজই করতে পারেন না।

কীভাবে এইচআইভি ভাইরাস এক জন থেকে অন্যজনে স্থানান্তরিত হয় এবং যে ব্যক্তির এইচআইভি পজেটিভ কীকরেই বা তার থেকে ভাইরাস সংক্রমণের ঝুঁকি যথাসম্ভব হ্রাস করা যায়, তা নিয়ে গবেষণা চলমান আছে।

বিশেষজ্ঞদের মতে, যুক্তরাষ্ট্রে বসবাসরত সেরোডিসকরডেন্ট দম্পতিদের মধ্যে সহস্রাধিক দম্পতি সন্তান গ্রহণে ইচ্ছুক এবং গবেষকদের মতে দম্পতিদের মধ্যে কৃত্রিম প্রযুক্তি ব্যবহার করে সন্তান জন্ম দেওয়ার চাহিদা দম্পতিদের মধ্যে বাড়ছে। ১৯৯৬ সালে কৃত্রিম প্রজননের বিশেষায়িত অনুষ্ঠান ক্রমবিকশিত হয়, যেখানে সেরোকনকরডেন্ট দম্পতিকে নিরাপদে সন্তান জন্মদানে সাহায্য করতে সহায়তা করা হয়। তবে, এই ব্যবস্থাটিকে এমনভাবে নকশা করা হয়েছে, যেখানে শুধুমাত্র পুরুষ সঙ্গীই এইচআইভিতে আক্রান্ত হলে, তার নারী সঙ্গীকে গর্ভধারণে সহায়তা করা সম্ভবপর হবে। বিশ্বস্বাস্থ্য সংস্থা ২০১৩ সালে একটি গাইডলাইন তৈরী করে, যেখানে সকল সেরোডিসকরডেন্ট দম্পতিকে কৃত্রিম প্রজনন প্রযুক্তির আওতাধীনে চিকিৎসা দেওয়া যাবে।

আরো দেখুন
 HIV testing
 HIV/AIDS
 HIV/AIDS in Lesotho
 Serology
 Serosorting
 Serostatus
 Sperm washing
 Safe Sex

তথ্যসূত্র

এইচআইভি/এইডস
Serology
Sexually transmitted diseases and infections
Immunology
সিরাম বিজ্ঞান
যৌনবাহিত রোগ ও সংক্রমণ
অনাক্রম্যবিজ্ঞান
শওকতুর রহমান (আম্পায়ার)

শোকেতুর রহমান (জন্মঃ ১২ জানুয়ারী ১৯৫৪) একজন প্রাক্তন বাংলাদেশী ক্রিকেট আম্পায়ার। যিনি ২০০১ সালে বাংলাদেশ বনাম জিম্বাবুয়ের একটি টেস্ট ম্যাচ এবং ২০০১ ও ২০০২ সালে দুটি ওয়ানডে ম্যাচে তিনি আম্পায়ার ছিলেন।

আরো দেখুন 

 টেস্ট ক্রিকেট আম্পায়ারদের তালিকা 
 ওয়ানডে আন্তর্জাতিক ক্রিকেট আম্পায়ারদের তালিকা

তথ্যসূত্র 

খুলনা জেলার ব্যক্তি
জীবিত ব্যক্তি
১৯৫৪-এ জন্ম
বাংলাদেশী ক্রিকেট আম্পায়ার
খুলনা বিভাগের ক্রীড়াবিদ
মাহবুবুর রহমান (আম্পায়ার)

মাহবুবুর রহমান (জন্মঃ ১৯ জানুয়ারী ১৯৫৭) একজন প্রাক্তন বাংলাদেশী ক্রিকেট আম্পায়ার। তিনি ২০০২ সালে বাংলাদেশ বনাম পাকিস্তান এবং ২০০২ থেকে ২০১৭ সাল পর্যন্ত ১৭টি ওয়ানডে ম্যাচে ও একটি টেস্ট ম্যাচে আম্পায়ারের ছিলেন।

আরো দেখুন 

 টেস্ট ক্রিকেট আম্পায়ারদের তালিকা 
 ওয়ানডে আন্তর্জাতিক ক্রিকেট আম্পায়ারদের তালিকা

তথ্যসূত্র 

খুলনা জেলার ব্যক্তি
জীবিত ব্যক্তি
১৯৫৭-এ জন্ম
বাংলাদেশী ক্রিকেট আম্পায়ার
খুলনা থেকে আগত ক্রিকেটার
খুলনা বিভাগের ক্রীড়াবিদ
এএফএম আক্তারউদ্দিন (আম্পায়ার)

এএফএম আক্তারউদ্দিন (জন্ম: ১৯ জানুয়ারি ১৯৬৮) একজন প্রাক্তন বাংলাদেশী ক্রিকেট আম্পায়ার। তিনি ২০০১ থেকে ২০০২ পর্যন্ত দুটি টেস্ট ক্রিকেট ম্যাচ এবং ২০০১ থেকে ২০০২ সাল পর্যন্ত ১টি একদিনের আন্তর্জাতিক ম্যাচে আম্পায়ার ছিলেন।

আরো দেখুন 

 টেস্ট ক্রিকেট আম্পায়ারদের তালিকা
 ওয়ানডে আন্তর্জাতিক ক্রিকেট আম্পায়ারদের তালিকা

তথ্যসূত্র 

রাজশাহী জেলার ব্যক্তি
জীবিত ব্যক্তি
১৯৬৮-এ জন্ম
বাংলাদেশী ক্রিকেট আম্পায়ার
সায়লাব হোসেন টুটুল

সায়লাব হোসেন টুটুল (জন্ম: ৩০ আগস্ট ১৯৫৮) প্রাক্তন বাংলাদেশী ক্রিকেট আম্পায়ার। তিনি ২০০১ থেকে ২০০২ সালের পর্যন্ত তিনটি একদিনের আন্তর্জাতিক ম্যাচে আম্পায়ার ছিলেন।

আরো দেখুন 

 ওয়ানডে আন্তর্জাতিক ক্রিকেট আম্পায়ারদের তালিকা

তথ্যসূত্র 

ঢাকার ব্যক্তি
জীবিত ব্যক্তি
১৯৫৮-এ জন্ম
বাংলাদেশী ক্রিকেট আম্পায়ার
সৈয়দ মাহাবুবুল্লাহ

সৈয়দ মাহাবুবুল্লাহ (জন্ম: ১৫ জুন ১৯৫৮) একজন বাংলাদেশী সাবেক ক্রিকেট আম্পায়ার। ২০০২ সালে তিনি ওয়ানডে ম্যাচে আম্পায়ার ছিলেন।

আরো দেখুন 

 ওয়ানডে আন্তর্জাতিক ক্রিকেট আম্পায়ারদের তালিকা

তথ্যসূত্র 

ঢাকার ব্যক্তি
জীবিত ব্যক্তি
১৯৫৮-এ জন্ম
বাংলাদেশী ক্রিকেট আম্পায়ার
জাহাঙ্গীর আলম (আম্পায়ার)

জাহাঙ্গীর আলম (জন্ম: ১৯ মার্চ ১৯৬২) একজন প্রাক্তন বাংলাদেশী ক্রিকেট আম্পায়ার। ২০০১ থেকে ২০০২ সাল পর্যন্ত তিনটি ওয়ানডে ম্যাচে তিনি আম্পায়ার ছিলেন।

আরো দেখুন 

 ওয়ানডে আন্তর্জাতিক ক্রিকেট আম্পায়ারদের তালিকা

তথ্যসূত্র 

ঢাকার ব্যক্তি
জীবিত ব্যক্তি
১৯৬২-এ জন্ম
বাংলাদেশী ক্রিকেট আম্পায়ার
জাম্বু

জাম্বু (১৯৪৪–২০০৪) একজন বাংলাদেশি চলচ্চিত্র অভিনেতা ছিলেন যিনি বাংলাদেশি চলচ্চিত্রে খলনায়ক ভূমিকায় অভিনয় করতেন।

জন্ম ও পারিবারিক জীবন 
জাম্বু ১৯৪৪ সালে দিনাজপুরে জন্মগ্রহণ করেন। তিনি ‘সুখলাল বাবু’, ‘বাবুল গোমেজ’ নামেও পরিচিত। তিনি দিনাজপুর জেলার পার্বতীপুর এলাকার মেথরপট্টিতে বেড়ে উঠেছেন। এছাড়া কাজ করতেন শ্রমিকের। দেখতে গোলগাল ও স্থূলকায় হওয়ায় নির্মাতা দেলোয়ার জাহান চলচ্চিত্রে তার নাম দেন ‘জাম্বু’। জাম্বু দুই পুত্র ও দুই কন্যার জনক।

চলচ্চিত্রে আগমন 
জাম্বু বাংলাদেশি চলচ্চিত্রের জনপ্রিয় ও সুপরিচিত অভিনেতা। ছোটবড় সবার কাছেই তার নামটি বহুল পরিচিত। শোনা যায়, উত্তরবঙ্গের দিনাজপুর শহরের পার্বতীপুর শহরের মেথরপট্টিতে একসময় থাকত। ঢাকায় কাজের সন্ধানে এসে ঘটনাক্রমে চলচ্চিত্রের সাথে যুক্ত হয়।

বহু ছবিতে অভিনয় করেছে। সাদাকালো সময় থেকে শুরু করে রঙিন ছবি পর্যন্ত দাপটের সাথে অভিনয় করে। তার লুক ছিল রুদ্রমূর্তির মতো। ভয় পাইয়ে দেবার জন্য যথেষ্ট। ভয়েসেও সেই রুদ্রতা আছে।

উল্লেখযোগ্য চলচ্চিত্র

 টাকার পাহাড় (১৯৯৩)
 ঘাতক 
 কালিয়া
 বন্ধু
 সাজা
 দোস্ত দুশমন
 রাখাল রাজা
 নয়নের আলো
 বজ্রপাত
 খুনের বদলা
 অঙ্গার
 বিপ্লব
 যোদ্ধা
 অভিযান
 উসিলা
 নিষ্পাপ
 অমর
 মৃত্যুদণ্ড 
 জ্যোতি
 সাথী
 মূর্খ মানব
 দেন মোহর
 প্রেম দিওয়ানা
 চাকর
 ববি
 রাজলক্ষী শ্রীকান্ত
 দায়ী কে?
 মিস লংকা
 সাগরিকা
 নির্মম
 আত্মরক্ষা
 পরিবার
 সন্ত্রাস অতিক্রম
 নবাব সিরাজউদ্দৌলা
 উত্থান পতন নয়নমণি 
 হাবিলদার বিজয় ঝুমুর গোলাবারুদ বাঘা বাঘিনী সমর অপরাজিত নায়ক আপোস বিজলী তুফান 
 মাটির ফুল পালকি 
 রুবেল আমার নাম আঁচল বন্দী টাইগার খলনায়ক বনের রাজা টারজান হিরো রাজাবাবু নয়া লায়লা নয়া মজনু শিকার শত্রু ধ্বংস আত্মত্যাগ সাগর ভাসা এক মুঠো ভাত রক্তের দাগ শীষনাগ সেলিম জাভেদ হাসান তারেক নির্দোষ মোহাম্মদ আলী ধর্ম আমার মা ডাকাত নবাব রাস্তা রাস্তার রাজা
 রকি

তথ্যসূত্র

বহিঃসংযোগ
 

১৯৪৪-এ জন্ম
২০০৪-এ মৃত্যু
বাংলাদেশী চলচ্চিত্র অভিনেতা
বাঙালি চলচ্চিত্র অভিনেতা
বাংলাদেশী হিন্দু
বাংলাদেশী অভিনেতা
২০শ শতাব্দীর বাঙালি
মেসবাহউদ্দিন আহমেদ (আম্পায়ার)

মেসবাহউদ্দিন আহমেদ (জন্ম: ৩১ অক্টোবর ১৯৬২) একজন প্রাক্তন বাংলাদেশী ক্রিকেট আম্পায়ার। ২০০২ সালে তিনি একদিনের আন্তর্জাতিক ম্যাচে আম্পায়ার ছিলেন।

আরো দেখুন 

 ওয়ানডে আন্তর্জাতিক ক্রিকেট আম্পায়ারদের তালিকা

তথ্যসূত্র 

ঢাকার ব্যক্তি
জীবিত ব্যক্তি
১৯৬২-এ জন্ম
বাংলাদেশী ক্রিকেট আম্পায়ার
শামীম কবির

শামীম কবির (১৯৪৪ - ২৯ জুলাই ২০১৯) বাংলাদেশ জাতীয় ক্রিকেট দলের প্রথম অধিনায়ক ছিলেন।  ১৯৭৭ সালের জানুয়ারিতে সফরকারী এমসিসি দলের বিপক্ষে বিসিসিবি একাদশকে নেতৃত্ব দিয়েছিলেন তিনি। যেটি ছিল বাংলাদেশ জাতীয় ক্রিকেট দলের প্রথম ম্যাচ। সে ম্যাচে তিনি ছিলেন উদ্বোধনী ব্যাটসম্যান এবং দুই ইনিংসে যথাক্রমে ৩০ ও ২৫ রান করেন।

জন্ম ও শৈশব 
কবির ১৯৪৫ সালে নরসিংদীতে জন্মগ্রহণ করেন। শামীম কবির নামে পরিচিতি পেলেও তার মূল নাম আনোয়ারুল কবির।

ক্যারিয়ার

১ম শ্রেণির ক্যারিয়ার 
১৯৬১ সালের নভেম্বরে করাচি (গ্রিন) এর বিপক্ষে তিনি পূর্ব পাকিস্তানের হয়ে প্রথম শ্রেণিতে আত্মপ্রকাশ করেছিলেন। ১৯৬৪ সালের ডিসেম্বরে তিনি তার প্রথম প্রথম শ্রেণীর অর্ধ শতক করেছিলেন। ঢাকা স্টেডিয়ামে (বর্তমানে বঙ্গবন্ধু জাতীয় স্টেডিয়াম নামে পরিচিত) একটি শক্তিশালী পিআইএ বোলিং আক্রমণের বিরুদ্ধে ঢাকা বিশ্ববিদ্যালয়ের হয়ে খেলে তিনি প্রথম ইনিংসে ৬৪ রান করেছিলেন। ১৯৮৮ সালের জানুয়ারিতে তার ব্যক্তিগত সর্বোচ্চ স্কোর ৮৯ করেন। ঢাকা স্টেডিয়ামে পূর্ব পাকিস্তান রেলওয়ের বিপক্ষে পূর্ব পাকিস্তানের হয়ে (গ্রিন) হয়ে খেলে তিনি প্রথম ইনিংসে ৮৯ রান করেছিলেন। অধিনায়ক এম এ লতিফের সাথে তৃতীয় উইকেটে ১০১ রানের জুটি গড়েন তিনি। সব মিলিয়ে ১৫টি ১ম শ্রেণির ম্যাচে শামীম ১৭.৮৬ গড়ে ৪১১ রান করেছে। তিনি মাঝে মাঝে উইকেট কিপিং করতেন। তিনি তার ক্লাব ক্রিকেটের সবচেয়ে বেশি খেলেছেন ঢাকা আজাদ বয়েজ ক্লাবের হয়ে।

অবসর গ্রহণের পরে 
১৯৭৬-৭৭ মৌসুমের পরে তিনি প্রথম শ্রেণীর ক্রিকেট থেকে অবসর গ্রহণ করেছিলেন। রাকিবুল হাসান তার কাছ থেকে অধিনায়কত্ব গ্রহণ করেছিলেন। আন্তর্জাতিক ক্রিকেট থেকে অবসর নেওয়ার পরে, তিনি ক্রিকেট প্রশাসনের সাথে ব্যাপকভাবে জড়িত হয়েছিলেন এবং বাংলাদেশের ক্রিকেটের প্রথম দিকের উন্নয়নে সহায়তা করেছিলেন। ১৯৮২ ও ১৯৮৬ সালের আইসিসি ট্রফিতে বাংলাদেশ দলের ম্যানেজারের দায়িত্বে ছিলেন তিনি।

মৃত্যু  
২০১৯ সালের ২৯শে জুলাই তিনি ঢাকায় মৃত্যুবরণ করেন। তিনি মৃত্যুর আগে ক্যান্সারে ভুগছিলেন।

সম্মাননা 
 ১৯৯৯ সালে তিনি জাতীয় ক্রীড়া পুরস্কারও লাভ।

তথ্যসূত্র

বহিঃসংযোগ 
 

১৯৪৫-এ জন্ম
২০১৯-এ মৃত্যু
ঢাকা বিশ্ববিদ্যালয়ের ক্রিকেটার
ঢাকা থেকে আগত ক্রিকেটার
পূর্ব পাকিস্তানের ব্যক্তি
পূর্ব পাকিস্তানি ক্রিকেটার
বাংলাদেশী ক্রিকেটার
বাংলাদেশ জাতীয় ক্রিকেট দলের অধিনায়ক
পূর্ব অঞ্চলের (পাকিস্তান) ক্রিকেটার
উইকেট-রক্ষক
নটর ডেম কলেজ, ঢাকার প্রাক্তন শিক্ষার্থী
সেতু (চলচ্চিত্র)

সেতু () হচ্ছে ১৯৯৯ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির কাহিনীকার এবং পরিচালক ছিলেন তামিল চলচ্চিত্র শিল্পে নবাগত পুরুষ বালা। দুঃখদায়ক প্রেম-পরিণতির কাহিনী নিয়ে নির্মিত এই সেতু চলচ্চিত্রটিতে বিক্রম এবং আবিদা মুখ্য ভূমিকায় অভিনয় করেছিলেন। ইলাইয়ারাজার সঙ্গীত পরিচালনায় চলচ্চিত্রটি সাফল্যের মুখ দেখেছিলো।

চলচ্চিত্রটির কাহিনী সেতু ওরফে চিয়াঁ (বিক্রম) কে নিয়ে যে একজন পাড়ার মাস্তান এবং এক কলেজছাত্রীর প্রেমে পড়ে এবং পরে বিভিন্ন ঘটনার পরে পাগল হয়ে যায়।

১৯৯৯ সালের অক্টোবরে মুক্তি পায় সেতু এবং ব্যাপক দর্শকপ্রিয়তাসহ অনেক ব্যবসাসফল হয়। চলচ্চিত্রটি জাতীয় চলচ্চিত্র পুরস্কার (সেরা তামিল চলচ্চিত্র), ফিল্মফেয়ার সেরা চলচ্চিত্র পুরস্কার - তামিল এবং একটি সিনেমা এক্সপ্রেস পুরস্কার জেতে। অভিনেতা বিক্রম এই চলচ্চিত্রের জন্যই চিয়াঁ বিক্রম নামে পরিচিতি পেয়েছিলেন। চলচ্চিত্রটি হিন্দি ভাষায় তেরে নাম (২০০৩) নামে পুনঃনির্মিত হয়েছিলো যেখানে বলিউডের জনপ্রিয় নায়ক সালমান খান মুখ্য ভূমিকায় অভিনয় করেছিলেন এবং সাথে ছিলেন ভূমিকা চাওলা। চলচ্চিত্রটি একটি সত্যি কাহিনীর উপরে ভিত্তি করে নির্মিত হয়েছিলো, পরিচালক বালার জীবনে সেতু চরিত্রের মত একজন বন্ধু ছিলো যে প্রেমের দুঃখদায়ক পরিণতি ভোগ করেছিলো।

অভিনয়ে
বিক্রম - সেতু ওরফে চিয়াঁ
আবিদা - আবিদা কুজালাম্বাল
শিবকুমার - সেতুর ভাই
শ্রীমান - সেতুর বন্ধু দাস

তথ্যসূত্র

বহিঃসংযোগ

তামিল ভাষার চলচ্চিত্র
১৯৯৯-এর চলচ্চিত্র
১৯৯০-এর দশকের তামিল ভাষার চলচ্চিত্র
ভারতীয় প্রণয়ধর্মী নাট্য চলচ্চিত্র
অন্য ভাষায় পুনর্নির্মিত তামিল চলচ্চিত্র
লক্ষণ সাহার জমিদার বাড়ি

লক্ষণ সাহার জমিদার বাড়ি বাংলাদেশ এর নরসিংদী জেলার পলাশ উপজেলার ডাংগা নামক এলাকায় অবস্থিত এক ঐতিহাসিক জমিদার বাড়ি। যা স্থানীয়দের কাছে উকিল বাড়ি নামে বেশ পরিচিত।

ইতিহাস
জমিদার লক্ষণ সাহা এই জমিদার বংশের মূল গোড়াপত্তনকারী। তবে কবে নাগাদ এই জমিদার বংশ এবং জমিদার বাড়িটি প্রতিষ্ঠিত হয়েছে তার সঠিক তথ্য জানা যায়নি। এই জমিদার বংশধররা অন্য জমিদারের আওতাভুক্ত ছোট জমিদার ছিলেন। তবে তাদের কখনো তারা যে জমিদারের আওতাভুক্ত ছিলেন তাদেরকে বা ব্রিটিশ সরকারকে খাজনা দিতে হয়নি। কারণ এই জমিদারী এলাকাটি ভারত উপমহাদেশের মধ্যে একমাত্র এলাকা ওয়াকফ হিসেবে ছিল। লক্ষণ সাহার তিন পুত্র সন্তান ছিল। এদের মধ্যে ছোট ছেলে ভারত ভাগের সময় ভারতে চলে যান। এরপর পাকিস্তান থেকে বাংলাদেশ স্বাধীন হওয়ার অল্প কিছুদিন আগে বড় ছেলেও ভারতে চলে যান। থেকে যান মেঝো ছেলে। তার ছিল এক পুত্র সন্তান। যার নাম ছিল বৌদ্ধ নারায়ণ সাহা। এই বৌদ্ধ নারায়ণ সাহাই পরবর্তীতে আহম্মদ আলী উকিলের কাছে উক্ত বাড়িটি বিক্রি করে দেন। তাই আহম্মদ আলী সাহেব পেশায় একজন উকিল হওয়াতে বর্তমানে অনেকে এই বাড়িটিকে উকিল বাড়ি নামেও চিনে।

অবকাঠামো
লক্ষণ সাহার জমিদার বাড়িটি দ্বিতল বিশিষ্ট্য একটি ভবন। ভবনের মেছেতে কষ্টি পাথর দিয়ে ঢালাই করা। ছোট্ট একটি কারুকার্য খচিত দালান, বাগানবাড়ি, সাঁন বাঁধানো পুকুর ঘাট, পূজো করার জন্য পুকুরের চারপাশে তিনটি মঠ বা মন্দির ছিল।

বর্তমান অবস্থা
জমিদার বাড়ির সবগুলো স্থাপনা মোটামুটি বেশ ভালো অবস্থাই আছে। শুধু পুকুরের চারপাশের মঠ বা মন্দিরগুলোর ধ্বংস হয়ে গেছে। তবে একটি এখনো পুকুর ঘাটের কাছে মোটামুটিভাবে টিকে আছে।

তথ্যসূত্র 

নরসিংদী জেলার দর্শনীয় স্থান
নরসিংদী জেলার প্রত্নতাত্ত্বিক স্থাপনা
হবিগঞ্জ গ্যাসক্ষেত্র

হবিগঞ্জ গ্যাসক্ষেত্র বাংলাদেশের হবিগঞ্জ জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ গ্যাস ফিল্ডস কোম্পানি লিমিটেড-এর নিয়ন্ত্রণাধীন একটি প্রতিষ্ঠান।

অবস্থান 
হবিগঞ্জ গ্যাসক্ষেত্রের অবস্থান সিলেট বিভাগের হবিগঞ্জ জেলার মাধবপুর উপজেলায়, যা রাজধানী ঢাকা থেকে প্রায় ১০০ কিলোমিটার উত্তর-পূর্ব দিকে। এটি ১১ কিমি দীর্ঘ এবং ৪.৫ কিমি প্রশস্ত এলাকা জুড়ে বিস্তৃত।

আবিষ্কার 
পাকিস্তান শেল ওয়েল কোম্পানি ১৯৬৩ সালে এই গ্যাসক্ষেত্রটি আবিষ্কার করে।

খনন ও কূপ 
এখান হতে উল্লম্ব-পদ্ধতিতে খননকৃত ৫,১০০ ফুট হতে ১১,৫০০ ফুট গভীরতার দশটি কূপ এবং পার্শ্বপ্রসারণ-পদ্ধতিতে খননকৃত ১১,৫৫২ ফুট গভীরতার একটি কূপের মাধ্যমে বিভিন্ন সময় গ্যাস উত্তোলন করা হয়েছে, যেগুলো ৪,৩৫৭ হতে ৯,৯১০ ফুট গভীরে অবস্থিত।

মজুদ ও উত্তোলন 
এটি দেশের অন্যতম বৃহৎ গ্যাসক্ষেত্র। পেট্রোবাংলার হিসাব অনুযায়ী, এখানে মোট উত্তোলনযোগ্য গ্যাসের মজুদ ২,৭৮৭ বিলিয়ন ঘনফুট (বিসিএফ)। ১৯৬৮ সাল থেকে এখান হতে গ্যাস উত্তোলন করা শুরু করা হলেও অত্যধিক পানি উৎপাদনের কারণে এর চারটি কূপ থেকে গ্যাস উৎপাদন স্থগিত করা হয়; বর্তমানে এখান থেকে গড়ে দৈনিক ২২৫ মিলিয়ন ঘনফুট গ্যাস উত্তোলন করা হচ্ছে।

বর্তমান অবস্থা 
বর্তমানে এই গ্যাসক্ষেত্রটিতে অবশিষ্ট আছে মাত্র ৩৪৫ দশমিক ৫ বিলিয়ন ঘনফুট গ্যাস।

আরও দেখুন 
 বাংলাদেশের প্রাকৃতিক গ্যাসক্ষেত্রের তালিকা

তথ্যসূত্র

বহিঃসংযোগ
 হবিগঞ্জ গ্যাসক্ষেত্র - বাংলাদেশ গ্যাস ফিল্ডস কোম্পানি লিমিটেড, ব্রাহ্মণবাড়িয়া'এর তথ্য বাতায়নে।

১৯৬৩-এ প্রতিষ্ঠিত
বাংলাদেশের প্রাকৃতিক গ্যাসক্ষেত্র
সিলেটের অর্থনীতি
১৯৬৩-এ পূর্ব পাকিস্তানে প্রতিষ্ঠিত
২০১৯ আইসিসি মহিলা বাছাইপর্ব এশিয়া

২০১৯ আইসিসি মহিলা বাছাইপর্ব এশিয়া ফেব্রুয়ারি ২০১৯, থাইল্যান্ডে অনুষ্ঠিত একটি ক্রিকেট প্রতিযোগিতা। খেলাগুলো অনুষ্ঠিত হয় মহিলাদের টুয়েন্টি২০ আন্তর্জাতিক (মহিলা টি২০আই) আকারে, যার সেরা দলগুলো ২০১৯ আইসিসি মহিলা বিশ্ব টুয়েন্টি২০ বাছাইপর্ব এবং ২০২০ মহিলা ক্রিকেট বিশ্বকাপ বাছাইপর্ব উভয় প্রতিযোগিতা খেলার সুযোগ পাবে। এ অঞ্চলের খেলাগুলো অনুষ্ঠিত হয় ব্যাংককের টার্ডথাই ক্রিকেট গ্রাউন্ড এবং এশিয়ান ইনস্টিটিউট অব টেকনোলজি গ্রাউন্ডে।

প্রতিযোগিতার অগ্রগতির শেষ পর্যায়ে থাইল্যান্ড, সংযুক্ত আরব আমিরাত এবং নেপাল সেরা দলে পরিণত হয় এবং প্রতিযোগিতার পরবর্তী ধাপে খেলার যোগ্যতা অর্জন করে নেয়। ফাইনাল খেলায় সংযুক্ত আরব আমিরাতকে ৫০ রানে হারিয়ে থাইল্যান্ড এ প্রতিযোগিতার বিজয়ী হয়ে যায়। প্রতিযোগিতায় থাইল্যান্ড তাদের সবকটি খেলায় জয় লাভ করে, ফলে ফাইনালের জয়টি ছিল তাদের জন্য ১৪তম ধারাবাহিক জয়। অপরদিকে নেপাল প্রতিযোগিতার দ্বিতীয় এবং সংযুক্ত আরব আমিরাত ৩য় স্থান অর্জন করে ।

Teams
নিম্নোক্ত দলগুলো প্রতিযোগিতায় অংশগ্রহণ করে:

পয়েন্ট টেবিল

খেলার সূচী

রাউন্ড ১

রাউন্ড ২

রাউন্ড ৩

রাউন্ড ৪

রাউন্ড ৫

রাউন্ড ৬

রাউন্ড ৭

তথ্যসূত্র

বহিঃসংযোগ
 Series home at ESPN Cricinfo
 Asia series at the International Cricket Council 

মহিলা
মহিলা
২০১৯-এ মহিলা ক্রিকেট
২০১৮-১৯ মৌসুমে আন্তর্জাতিক ক্রিকেট প্রতিযোগিতা
থাইল্যান্ডে আন্তর্জাতিক ক্রিকেট প্রতিযোগিতা
২০১৮–১৯ আন্তর্জাতিক ক্রিকেট প্রতিযোগিতা
বহুলা

বহুলা ভারতের পশ্চিমবঙ্গ রাজ্যের পশ্চিম বর্ধমান জেলার পাণ্ডবেশ্বর সমষ্টি উন্নয়ন ব্লকের একটি শহর।

জনসংখ্যার উপাত্ত 
ভারতের ২০১১ সালের আদমশুমারি অনুসারে বহুলা শহরের জনসংখ্যা হল ১৭,৫১০ জন। এর মধ্যে পুরুষ ৯০৯৫ জন ৫২% এবং নারী ৮৪১৫ জন ৪৮%। এই শহরের জনসংখ্যার ২২০২ জন হল ৬ বছর বা তার কম বয়সী। বহুলাতে সাক্ষরতার হার ১১,৪৪৫ জন। ৬বছরের ঊর্ধ্বে জনসংখ্যার ৭৪.৭৬%।

২০০১ সালের আদমশুমারি অনুসারে, বহুলার জনসংখ্যা ছিল ১৬,২৬৪ জন। পুরুষ সাক্ষরতার হার ৫৫% এবং নারী সাক্ষরতার হার ৪৫%। বহুলার গড় সাক্ষরতা হার ৫৮%, সারা ভারতের সাক্ষরতার হার ৫৯.৫%, তার চাইতে বহুলার সাক্ষরতার হার কম। এই শহরের জনসংখ্যার ৬৪% পুরুষ এবং ৩৬% নারী শিক্ষিত। সমগ্র জনসংখ্যার ১৩% হলো ৬ বছরের কম বয়সী।

অর্থনৈতিক অবস্থা   
বহুলা একটি কয়লা খনি এলাকা। বহুলা কোল ইন্ডিয়া লিমিটেডের একটি সহায়ক সংস্থা ইস্টার্ন কোলফিল্ডস লিমিটেডের কেন্দা এরিয়ার অংশ। এলাকাটি জমি অধিগ্রহণের সমস্যা মোকাবিলা করছে। বহুলায় অনেক ইঞ্জিনিয়ারিং কলকারখানা রয়েছে।

ইসিএল ওয়েবসাইটের টেলিফোন নাম্বার অনুযায়ী, ২০১৮ সালে ইস্টার্ন কোলাফিল্ডের কেন্দা এলাকায় কর্মক্ষম কয়লাখনিগুলি হল: বহুলা কয়লাখনি, ছোড়া ব্লক ইনক্লাইন, সিআই জামবাদ কয়লাখনি, ছোড়া ওসিপি, হরিপুর কয়লাখনি, লোয়ার কেন্দা কয়লাখনি, নিউ কেন্দা কয়লাখনি, সিদুলি কয়লাখনি, এসকে ওসিপি এবং ওয়েস্ট কেন্দা ওসিপি।

শিক্ষা 
বহুলায় তিনটি প্রাথমিক, একটি উচ্চ মাধ্যমিক বিদ্যালয় রয়েছে। বহুলা শশী স্মৃতি হাই স্কুল একটি উচ্চ মাধ্যমিক বিদ্যালয়।

স্বাস্থ্য কেন্দ্র 
৫০টি শয্যাসহ আঞ্চলিক হাসপাতাল ইস্টার্ন কোলফিল্ড বহুলায় অবস্থিত।

তথ্যসূত্র 

পশ্চিম বর্ধমান জেলার শহর ও নগর
ময়মনসিংহ (দ্ব্যর্থতা নিরসন)

ময়মনসিংহ শব্দটি দ্বারা নিম্নের যেকোন বিষয় নির্দেশ করা হতে পারেঃ

নগর ও অঞ্চল সংক্রান্ত 

 ময়মনসিংহ - বাংলাদেশের সপ্তম বৃহত্তম এবং অষ্টম বিভাগীয় শহর।

আইনসভা সংক্রান্ত 

 ময়মনসিংহ-১ - ময়মনসিংহ জেলায় অবস্থিত বাংলাদেশ জাতীয় সংসদের ১৪৬ নং আসন।
 ময়মনসিংহ-২ - ময়মনসিংহ জেলায় অবস্থিত বাংলাদেশ জাতীয় সংসদের ১৪৭ নং আসন।
 ময়মনসিংহ-৩ - ময়মনসিংহ জেলায় অবস্থিত বাংলাদেশ জাতীয় সংসদের ১৪৮ নং আসন।
 ময়মনসিংহ-৪ - ময়মনসিংহ জেলায় অবস্থিত বাংলাদেশ জাতীয় সংসদের ১৪৯ নং আসন।
 ময়মনসিংহ-৫ - ময়মনসিংহ জেলায় অবস্থিত বাংলাদেশ জাতীয় সংসদের ১৫০ নং আসন।
 ময়মনসিংহ-৬ - ময়মনসিংহ জেলায় অবস্থিত বাংলাদেশ জাতীয় সংসদের ১৫১ নং আসন।
 ময়মনসিংহ-৭ - ময়মনসিংহ জেলায় অবস্থিত বাংলাদেশ জাতীয় সংসদের ১৫২ নং আসন। 
 ময়মনসিংহ-৮ - ময়মনসিংহ জেলায় অবস্থিত বাংলাদেশ জাতীয় সংসদের ১৫৩ নং আসন।
 ময়মনসিংহ-৯ - ময়মনসিংহ জেলায় অবস্থিত বাংলাদেশ জাতীয় সংসদের ১৫৪ নং আসন।
 ময়মনসিংহ-১০ - ময়মনসিংহ জেলায় অবস্থিত বাংলাদেশ জাতীয় সংসদের ১৫৫ নং আসন।
 ময়মনসিংহ-১১ - ময়মনসিংহ জেলায় অবস্থিত বাংলাদেশ জাতীয় সংসদের ১৫৬ নং আসন।

ইতিহাস সংক্রান্ত 

 ময়মনসিংহের ইতিহাস - ময়মনসিংহ অঞ্চলের ইতিহাস।

প্রশাসন সংক্রান্ত 

 ময়মনসিংহ বিভাগ - বাংলাদেশের উত্তরাঞ্চলের একটি প্রশাসনিক বিভাগ।
 ময়মনসিংহ জেলা - বাংলাদেশের ময়মনসিংহ বিভাগের একটি জেলা।
 ময়মনসিংহ সদর উপজেলা - ময়মনসিংহ জেলার একটি উপজেলা।
 ময়মনসিংহ সিটি কর্পোরেশন - বাংলাদেশের দ্বাদশ ও কনিষ্ঠতম সিটি কর্পোরেশন।

সাহিত্য ও সঙ্গীত সংক্রান্ত 

 মৈমনসিংহ (ময়মনসিংহ) গীতিকা - ময়মনসিংহ অঞ্চলের পালাগানের  সংকলনগ্রন্থ।

দ্ব্যর্থতা নিরসন পাতা
ময়মনসিংহ
লসিকাগ্রন্থি

লসিকা নালী বা লসিকা বাহের বিভিন্ন অংশে ছোট ছোট ফোলা অংশ থাকে, এগুলিকেই লসিকা গ্রন্থি বা লসিকা পর্ব বা লিম্ফ নোড বলে। লসিকাতন্ত্রের এবং অভিযোজিত রোগপ্রতিরোধ ব্যবস্থাপনার এগুলি অঙ্গ। লিম্ফনোডগুলি সারা শরীর জুড়ে বিস্তৃতভাবে উপস্থিত থাকে এবং লসিকানালীর মাধ্যমে সংযুক্ত থেকে সংবহনতন্ত্রের অংশ হিসেবে কাজ করে। এতে বি এবং টি লিম্ফোসাইট বেশি থাকে এবং অন্যান্য শ্বেত রক্ত কণিকায়ও থাকে। লিম্ফ নোডগুলি বাইরের কণা এবং ক্যান্সারের কোষগুলির জন্য ফিল্টার হিসাবে কাজ করে, রোগপ্রতিরোধক ব্যবস্থাটির সঠিক ক্রিয়াকলাপের জন্য গুরুত্বপূর্ণ।
কলাকোষের ফাঁকা এলাকা লসিকাপূর্ণ থাকে। এখান থেকেই পাতলা প্রাচীরযুক্ত সরু নলের ন্যায় গঠন তৈরি হয়। এই নালীটিকেই লসিকানালী (Lymph vessel) বা লসিকাবাহ বলা হয়। অনেকগুলি ছোট লসিকাবাহ যুক্ত হয়ে বড় লসিকাবাহ গঠন করে। মানুষের বুক এলাকায় থোরাসিক ডাক্ট (Thoracic Duct) নামে বড় লসিকাবাহ থাকে। এটি আবার শিরার সঙ্গে যুক্ত হয়।
তাই লসিকা কর্তৃক প্রবাহিত বিভিন্ন উপাদান শিরার রক্তে আসতে পারে। রক্ত সংবহনের জন্য যে রকম পাম্পের ব্যবস্থা (হৃৎযন্ত্র দিয়ে) আছে, লসিকা সংবহনে সেরকম কোন ব্যবস্থা নেই। তাই লসিকা সংবহন অভিকর্ষজ টান ও অঙ্গ-প্রত্যঙ্গের সঞ্চালনের উপর একান্তভাবে নির্ভরশীল।

লসিকা

লসিকা (Lymph): লসিকা প্রকৃতপক্ষে পরিবর্তিত কলারস যা সংবহনে আংশিক সাহায্য করে। লসিকা ক্ষারধর্মী, হালকা হলুদ বর্ণের একরকম তরল পদার্থ। লসিকা গ্রন্থি এবং লসিকা-বাহের দ্বারা গঠিত লসিকা তন্ত্রে লসিকা প্রবাহিত হয়। বিভিন্ন রক্তবাহ থেকে চুইয়ে আসা রক্তরসও পরিবর্তিত হয়ে লসিকার উৎপাদন করতে পারে। দেহকোষ এবং রক্ত- জালকের মাঝে অবস্থিত লসিকা বিভিন্ন উপাদানের ব্যাপনে সাহায্য করে।

লসিকার উপাদান: লসিকার উপাদান প্রায় রক্তরসের মতো। অবশ্য এতে রক্ত রসের অনেকগুলি প্রোটিন থাকে না।

প্রতি ঘন মিলিলিটার লসিকায় প্রায় ৫০০ থেকে ৭৫০০ লিম্বোসাইট নামে শ্বেত রক্ত- কণিকা দেখা যায়। এতে সাধারণত লোহিত রক্ত কণিকা এবং অনুচক্রিকা দেখা যায় না।

জল- ৯৪ %

কঠিন পদার্থ - ৬ %

(ক) প্রোটিন- ২.০-৪.৫ % (রক্ত রসের প্রায় অর্ধেক) অ্যালবিউমিন, গ্লোবিউলিন,
ফাইব্রিনোজেন।

(খ) কার্বোহাইড্রেট- গ্নুকোজ, গড়ে ১২৩ মিলিগ্রাম প্রতি ১০০ মিলিলিটার লসিকায়।

(গ) চর্বি - ৫-১৫ %

(ঘ) অন্যান্য উপাদান- লিম্বোসাইট, বিভিন্ন উৎসেচক, অ্যান্টিবডি, ক্যালসিয়াম,
ফসফরাস ইত্যাদি।

লসিকার কাজ

দেহের মধ্যে লসিকা নিম্নলিখিত কাজগুলি করে থাকে:

(১) কলা থেকে প্রোটিন-জাতীয় পদার্থ রক্তস্রোতে ফিরিয়ে আনতে লসিকা উল্লেখযোগ্য অংশ নেয়।

(২) লিম্ফনোড থেকে উৎপন্ন লিম্ফোসাইট (এক ধরনের শ্বেত রক্ত কণিকা) রক্তে প্রেরণ করে।

(৩) যে সমস্ত স্থানে রক্ত পৌঁছাতে পারে না সেখানে লসিকা কোষগুলিকে খাদ্যোপাদান, অক্সিজেন প্রভৃতির জোগান দেয়।

(৪) ক্ষুদ্রান্ত্র থেকে শোষিত চর্বিকণা লসিকার মাধ্যমেই শোষিত হয় এবং তারপর রক্ত- সংবহনে প্রবেশ করে।

(৫) লসিকার লিম্ফোসাইট, মনোসাইট প্রভৃতি শ্বেত রক্ত কণিকাগুলি দেহ প্রতিরক্ষার কাজে অংশ নেয়। লিম্ফনোড বা লসিকা-গ্রন্থি অনেকটা ছাঁকনীর মতো, কেননা এখানে লসিকা থেকে ক্ষতিকর জীবাণু (যেমন, ব্যাকটিরিয়া) বের করে দেওয়া হয়।

আমাদের ঘাড়ে, বগলে, বুকে ও কুঁচকী অঞ্চলে প্রচুর লিম্ফনোড আছে। রোগ-জীবাণুর সংক্রমণ ঘটলে অনেক সময় এই লিম্ফনোড ফুলে ওঠে। প্রতিরক্ষার অঙ্গ হিসেবে তখন সেখানে লিম্ফোসাইট উৎপাদনের কাজ চলে। তারাই জীবাণুর বিরুদ্ধে সংগ্রাম চালায়।

তথ্যসূত্র  

লসিকাতন্ত্র
অনাক্রম্যতন্ত্র
লসিকাকোষ-সদৃশ অঙ্গ
ছাগলনাইয়া

ছাগলনাইয়া বাংলাদেশের চট্টগ্রাম বিভাগের অন্তর্গত ফেনী জেলায় অবস্থিত একটি শহর। প্রশাসনিকভাবে শহরটি ছাগলনাইয়া উপজেলার সদর। এটি ফেনী জেলার দ্বিতীয় জনবহুল এবং ছাগলনাইয়া উপজেলার বৃহত্তম শহরাঞ্চল। 
বিভাগীয় শহর বন্দর নগরী চট্টগ্রাম থেকে ৯৬.৬ কি.মি. এবং জেলা শহর ফেনী থেকে ১৪.৬ কি.মি. দূরত্বে ছাগলনাইয়া শহর অবস্থিত। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর।

ভৌগোলিক উপাত্ত 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮ মিটার।

জলবায়ু

প্রশাসন
এটি একটি উন্নয়নশীল মফস্বল শহর। শহরটি ছাগলনাইয়া পৌরসভা দ্বারা পরিচালিত হয় যা ৯টি ওয়ার্ড এ বিভক্ত। ২৭.০৪ বর্গ কি.মি. আয়তনের ছাগলনাইয়া শহরের ২৫.২৫ বর্গ কি.মি. ছাগলনাইয়া পৌরসভার দ্বারা শাসিত হয়। এছাড়া এ শহরের প্রশাসনিক কর্মকাণ্ড ছাগলনাইয়া থানার অধীনে পরিচালিত।

জনসংখ্যা
বাংলাদেশ আদমশুমারী ২০১১ অনুসারে ছাগলনাইয়া শহরের জনসংখ্যা ৪৮,২৪৩ জন যার মধ্যে ২৩,৮৫৭ জন পুরুষ এবং ২৪,৩৮৬ জন নারী রয়েছেন। এ শহরের লিঙ্গ অনুপাত ১০০ঃ৯৮।

শিক্ষা
ছাগলনাইয়া শহরের স্বাক্ষরতার হার হল শতকরা ৬২.৭ ভাগ। এ শহরের উল্লেখযোগ্য কিছু শিক্ষা প্রতিষ্ঠান হল:

 ছাগলনাইয়া সরকারি কলেজ
 ছাগলনাইয়া সরকারি পাইলট হাই স্কুল।
 ছাগলনাইয়া একাডেমি। 
 মৌলভী সামসুল করিম কলেজ
 ছাগলনাইয়া মহিলা কলেজ
 গোন্ডেন পলিটেকনিক ইনস্টিটিউট
বাশঁপাড়া আইডিয়াল একাডেমি
বাশঁপাড়া সরকারি প্রাথমিক বিদ্যালয়

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান

চট্টগ্রাম জেলা
মার্গারেট গোরমান

মার্গারেট গোরমান (ইংরেজি: Margaret Gorman; জন্ম: ১৮ আগস্ট ১৯০৫ – ১ অক্টোবর ১৯৯৫) ছিলেন ১৯২১ সালে মিস আমেরিকার প্রথম শিরোপাধারী।

ব্যক্তিগত জীবন 

গোরম্যান ১৯২২ সালের প্রতিযোগিতা চালিয়ে যান, এবং দর্শকদের পছন্দ তালিকায় স্থান পান। কয়েক বছর পরে, তিনি ভিক্টর চাহিলের সঙ্গে পরিণয়সূত্রে আবদ্ধ হন, এবং ১৯৫৭ সালে ভিক্টরের মৃত্যু আগ পর্যন্ত সংসার করেন। তিনি তার পুরো জীবনেই ওয়াশিংটন ডি.সি. বসবাস করেছেন, তিনি কেতাদুরস্ত ও ভ্রমণ প্রিয় ছিলেন।

তিনি ১ অক্টোবর ১৯৯৫ সালে, ৯০ বছর বয়সে মৃত্যুবরণ করেন।

তথ্যসূত্র

বহিঃসংযোগ 

Margaret Gorman at MissAmerica.org
"Margaret G. Cahill, 90, Is Dead; Was First Miss America, in 1921" at New York Times
Margaret Gorman: First Miss America And Washingtonian

১৯০৫-এ জন্ম
১৯৯৫-এ মৃত্যু
মিস আমেরিকা ১৯২০-এ অংশগ্রহণকারী
মিস আমেরিকা বিজয়ী
ওয়াশিংটন, ডি.সি.-এর ব্যক্তি